Jukurit kaudella 2008–2009

Tämä artikkeli käsittelee jääkiekkojoukkue Jukurien kautta 2008–2009 Mestis-sarjassa.
Kauden 2008–2009 kulku.
Ennen kauden alkua.
Jukurit aloittivat toisen kautensa päävalmentaja Kari Makkosen johdolla, ja apulaisvalmentajana jatkoi Pekka Lipiäinen. Jukurien tavoitteena tulevalle Mestis-kaudelle oli parantaa edellisen kauden sijoitusta. Ennen kautta Jukurit kokivat pelaajamenetyksiä, kun maalivahti Joni Myllykoski sekä kenttäpelaajat Matti Koistinen, Lauri Kinos, Timo Kuuluvainen, Tomi Lindfors ja Jesse Uronen siirtyivät pois seurasta. Antti Laakso sen sijaan lopetti uransa Petri Lehtosen vielä miettiessä jatkoaan. 
Jukurit ilmoittivat ensimmäisen kerran pelaajasopimuksistaan 23. huhtikuuta 2008. Edellisen kauden pronssijoukkueesta jatkosopimuksen tekivät puolustajat Ilkka Kallioinen ja Teemu Metso sekä hyökkääjät Kalle Mäkinen, Turo Asplund, Taneli Hiltunen ja Anssi Laitinen. Uusina mukaan lähtivät puolustajat Sami Kautto Sportista ja Jimi Santala Bluesin A-nuorista, lisäksi hyökkääjä Miikka Lindholm ja maalivahti Ari Reunanen siirtyivät Jukureihin. Näiden yksivuotisten sopimusten lisäksi Jukureihin liittyi neljä pelaajaa try-out -sopimuksella kesän ajaksi. 
 - "Nuorekkaan ja nälkäisen rungon ympärille on hyvä lähteä rakentamaan tulevaa kautta. Matkan varrella joukkuetta kasvatetaan hankkimalla vielä lisää nuoria jalkoja sekä kokeneempaa kalustoa kokonaisuuden osaksi", päävalmentajana jatkava Makkonen taustoittaa tulevaa joukkuettaan.
Myöhemmin Jukurit julkaisi myös Olli-Pekka Komulaisen ja Eero Hyvärisen jatkosopimukset, sekä Erkka Leppäsen siirtymisen Jyväskylästä Mikkeliin. 
28. toukokuuta Jukurit järjestivät seminaarin, jonka aiheena oli "Mikkeli liigapaikkakunnaksi 2010". Seminaarissa olivat paikalla mm. Jukurien puheenjohtaja Jukka Toivakka, Suomen jääkiekkoliiton puheenjohtaja Kalervo Kummola ja JYPin puheenjohtaja Kari Tyni. Tilaisuudessa käsiteltiin myös Suomi-kiekon tulevaisuutta ja sponsorointia. Tilaisuudessa myös julkaistiin Jussi-Mikko Makkosen ja Tero Kettusen pelaajasopimukset.
Kesäkuussa Jukurien uudeksi markkinointipäälliköksi nimettiin Toni Maczulskij, joka siirtyi saman tien toiminnanjohtajaksi. Mikko Romon siirryttyä KooKoon toiminnanjohtajaksi. Romolla olisi ollut vielä muutaman kauden sopimus Jukureissa, mutta se purettiin. Maczulskijlla siinsivät suuret haasteet Jukureissa, sillä seura aikoi yhtiöittää toimintansa vielä syksyn aikana.
14. kesäkuuta Jukurit solmivat pelaajasopimukset Janne Jaakkolan, sekä 20-vuotiaan venäläisen laitahyökkääjän Aleksei Miasnikovin kanssa. Makkonen oli saanut vinkin Miasnikovista eräältä tunnetulta kiekkovalmentajalta, mutta venäläisen taidot olivat Makkoselle vielä pieni arvoitus.
 – "Odotan hänen olevan venäläispelaajille tyypilliseen tapaan hyvä luistelija, kiekonkäsittelijä ja maalintekijä", Makkonen puntaroi ikänsä puolesta vielä A-nuoriin mahtuvaa Miasnikovia. 
Jukurien joukkue ei ollut vielä tässä vaiheessa nimellisesti kovin hyvä. KooKoo ja Sport sen sijaan pitivät samanaikaisesti kovaa meteliä mediassa ja hankkivat joukkueisiinsa nimekkäitä pelaajia: esimerkiksi KooKoo hankki Jarno Kultasen, jolla oli takana mm. 102 NHL-peliä. Kun tähän vielä lisättiin Romon siirtyminen kilpailevaan seuraan ja tuntemattoman venäläisen liittyminen joukkueeseen, alkoi joidenkin Jukuri-kannattajien usko tulevan kauden joukkueeseen hiipua. Internetin keskustelupalstoilla kirjoiteltiin Jukureista paljon negatiivista. Ihmisten mielestä joukkueen kasaus oli epäonnistunut pahasti, vaikka kauden alkuun oli vielä kolme kuukautta.
1. heinäkuuta alkoi kuitenkin tapahtua, Jukurit julkisti varsinaisen uutispommin: edelliskaudella KooKoon paidassa kiekkoillut kanadalainen Kory Baker siirtyi Jukureihin, ja fanit olivat jälleen tyytyväisiä. Baker tuli KooKoohon kesken kauden Ruotsista ja teki joukkueessa pelaamassaan 16:ssa runkosarjan ottelussa peräti 32 tehopistettä. Hänen pistekeskiarvonsa oli edelliskauden Mestiksen ylivoimaisesti paras: 2 pistettä/peli. Play-offeissa hän oli joukkueensa paras pistemies. Baker oli Jukurien historian kolmas kanadalaispelaaja.
– "Olen erittäin tyytyväinen, että Baker valitsi Jukurit. Hyvä maalintekijä, joka tuo kätisyydellään ja tehokkuudellaan lisää variaatioita mm. ylivoimapeliimme. Odotukset ovat Korya kohtaan luonnollisesti korkealla", päävalmentaja Kari Makkonen hehkuttaa.
Heinäkuussa julkistettiin vielä Tuomo Jormakan jatkosopimus, sekä Tommi Lehtosen ja ranskalaisen Nicolas Beschin liittyminen joukkueeseen. Besch oli edustanut mm. Ranskan maajoukkuetta neljästi jääkiekon maailmanmestaruuskilpailuissa. Beschin tulon myötä Jukurit täyttivät myös ensimmäistä kertaa Mestiksen kolmen pelaajan ulkomaalaiskiintiön.
Harjoitusottelut.
Jukurit aloitti jääharjoitukset maanantaina 21. heinäkuuta. Joukkue pelasi ennen sarjan alkua kymmenen harjoitusottelua. Ensimmäinen ottelu oli edessä lauantaina 2. elokuuta, kun Jukurit matkusti Leppävirralle viime keväänä Suomi-sarjaan nousseen LeKi-75:n vieraaksi. Jukurit voitti ottelun peräti 0-14.
 - "Maalintekoharjoitusta", tuumasi Kari Makkonen pelin jälkeen.
Seuraavana viikonloppuna Jukurit osallistui Mikkelissä käytävään Marski Cupiin. Jukurit hävisi avausottelun KalPalle 1-4 mutta voitti seuraavana päivänä pronssiottelussa JYPin rangaistuslaukausten jälkeen 2-1. Jukurien voittomaalin JYP-vahti Sinuhe Wallinheimon taakse teki Tero Kettunen. Jukurit voitti näin ollen pronssia ja petrasi viime kauden sijoitustaan.
Jukurien ykkössentteri Kory Baker saapui Mikkeliin heti voitokkaan JYP-ottelun jälkeisenä sunnuntaina. Hän kävi jo maanantaina ensimmäistä kertaa joukkueensa kanssa jäällä, mutta ei kuitenkaan pelannut keskiviikon harjoitusottelussa viime kauden seuraansa vastaan. KooKoo voitti ottelun 0-4.
20. elokuuta Jukurit julkaisi oman kasvattinsa Iivo Hokkasen siirtymisen Tapparasta Mikkeliin. Hokkanen teki viime kauden SM-liigassa HPK:n ja Tapparan paidassa yhteensä tehot 5 + 12. Seuraavana viikonloppuna Jukurit osallistuivat Vantaalla käytävään Valtti Cupiin. Jukurit eteni finaaliin kaatamalla KooKoon 4-2. Lauantaisessa finaalissa Jukurit kohtasivat ruotsalaisen AIK:n. Jukurit johti ottelua kolmannen erän alussa jo 4-1, mutta AIK teki kolme maalia ilman maalivahtia ja tasoitti ottelun 4-4. Rangaistuslaukauksia ammuttiin yhdeksän kierrosta, kunnes Iivo Hokkanen varmisti turnauksen voiton Jukureille.
Harjoitusottelut jatkuivat 29. elokuuta Kouvolassa. Try-out -pelaajista vain Markus Piispanen sai jatkosopimuksen Jukureihin. Tino Sandhu, Niko Toivonen Ville Laakkonen ja Ville Rajala suuntasivat muualle. Jukurit voitti KooKoon 1-5. Joukkue kohtasi vielä HeKin ja Jokipojat ennen sarjan alkua. Kun joukkue oli saatu kasaan, Jukurit pelasi viimeisissä harjoitusotteluissa hyökkäyskentällisin:
&lt;br&gt;
"Baker - Hokkanen - Jormakka"&lt;br&gt;
"Makkonen - Asplund - Lindholm"&lt;br&gt;
"Kettunen - Jaakkola - Lehtonen"&lt;br&gt;
"Piispanen - Mäkinen - Miasnikov/Laitinen"&lt;br&gt;
Runkosarja.
Pelitapa.
Runkosarjassa pelattiin edelliskausien tapaan 12 joukkueen nelinkertainen sarja eli yhteensä 44 ottelua. Lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Varsinaisella peliajalla saavutetusta voitosta sai kolme pistettä, kun taas hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen rangaistuslaukauksiin, voittaja sai kaksi ja häviäjä yhden pisteen.
Kauden päätteeksi Mestiksen mestari pelasi SM-liigakarsinnoissa SM-liigan viimeiseksi jäänyttä joukkuetta vastaan paras seitsemästä -järjestelmällä. Kotietu oli SM-liigajoukkueella.
Syyskausi (syys–joulukuu 2008).
Jukurit aloitti kauden kolmen ottelun tappioputkella, kun joukkue hävisi Sportille, K-Vantaalle ja sarjanousija D Teamille. Jukurit onnistui tekemään kolmessa ensimmäisessä ottelussaan vain yhden maalin, jonka teki Kory Baker. Jukurit sai kauden avausvoittonsa Heinolasta, kun HeKi kaatui 1-3. HPK:sta Jukureihin lainasopimuksella liittynyt, viime kaudella TuTossa 31 tehopistettä tehnyt Tuomas Muhonen vastasi ottelun avausmaalista.
 "Siitä lähdetään, että olen tammikuuhun asti Jukureissa", Muhonen totesi Länsi-Savon haastattelussa .
HeKi-ottelun jälkeen Jukurit hävisi Hokille ja LeKille, kunnes se onnistui voittamaan jumbofinaalissa SaPKon 4-3. Tämän ottelun jälkeen Jukureilla oli viikon tauko. Joukkue vahvistui kahdella uudella pelaajalla, kun 330 SM-liigaottelusta kokemusta hankkinut Carlo Grünn ja miltei 200 liigaottelun mies Teemu Paakkarinen liittyivät joukkueeseen toistaiseksi voimassa olevilla sopimuksilla. Jukurien venäläispelaaja Aleksei Miasnikov sen sijaan matkusti takaisin Venäjälle.
Seuraava viikonloppu meni myös huonosti Jukureilta: joukkue hävisi KooKoolle ja Jokipojille jääden sarjassa toiseksi viimeiseksi. Tämä riitti seurajohdolle, joka erotti päävalmentaja Kari Makkosen tehtävistään 13. lokakuuta. Päävalmentajaksi nousi tähän asti apuvalmentajana toiminut Pekka Lipiäinen. Samalla Jukurit julkaisi, että jo aikaisemmin kolmessa ottelussa lainassa ollut Markus Talas siirtyi Sportista Jukureihin koko kauden mittaisella sopimuksella.
Pekka Lipiäinen otti ohjat.
Jukurit palkkasi Pekka Lipiäisen apuvalmentajaksi Timo Turusen. Toistaiseksi voimassa olevalla sopimuksella Jukureissa kiekkoillut Teemu Paakkarinen siirtyi Jukureista Puolaan loppukauden mittaisella sopimuksella. Lipiäisen aika Jukurien päävalmentajana alkoi heti kahdella voitolla: D Team ja Titaanit. Kory Bakerin loukkaannuttua Kotkassa hänen paikkansa ykkösen keskeltä otti Iivo Hokkanen. Seuraavalla viikolla Jukurit pelasi hyvän pelin Vantaalla ja olisi ansainnut voiton, mutta tällä kertaa pisteet jäivät Vantaalle. Seuraava ottelu oli sarjakärki TuToa vastaan Kalevankankaalla. Jukurit pelasi kauden parhaan pelinsä ja voitti 3-1. Pari päivää myöhemmin Jukurit murskasi SaPKon 1-6 lukemin. Lipiäinen oli saanut käännettyä Jukureiden kurssin ylös, ja peli näytti jo todella hyvältä. Surkean alkukauden takia Jukurit majaili kuitenkin sarjataulukon 7. sijalla.
Runkosarjan jälkeiset ottelut.
Jukurien kausi jatkui runkosarjan jälkeen play-offeilla tai play-outeilla.
Tietoja ja tilastoja.
Harjoitusottelut
Runkosarja
Joukkue 2008-2009.
"Tilanne 22.10.2008"
Jukuri-siirrot kaudella 2008-2009.
"Tilanne 13.10.2008"